**SMART Balkan**

**Shoqëria Civile për Shoqërinë e Përbashkët në Ballkanin Perëndimor**

**TERMAT E REFERENCËS**

**Lehtësim i akreditimit dhe zhvillimit të Akademisë Financiare të OShC-ve në Kosovë**

**1.** **KONTEKSTI**

SMART Balkans - Shoqëria Civile për Shoqërinë e Përbashkët në Ballkanin Perëndimor është një projekt katërvjeçar i zbatuar në gjashtë vendet e Ballkanit Perëndimor, me objektivin e përgjithshëm: të kontribuojë në forcimin e demokracive pjesëmarrëse dhe integrimit Euro-Atlantik në Ballkanin Perëndimor duke fuqizuar organizatat e shoqërisë civile (OSHC) dhe rrjetet e OSHC-ve të kenë rol më të fortë dhe aktiv në krijimin e shoqërive paqësore dhe gjithëpërfshirëse për zhvillim të qëndrueshëm në Shqipëri, Bosnjë dhe Hercegovinë, Kosovë, Mal të Zi, Maqedoninë e Veriut dhe Serbi. Ky projekt po zbatohet nga një konsorcium prej 3 organizatash: Centar za promociju civilnog društva (CPCD) nga Bosnja dhe Hercegovina, Center for Research and Policy Making (CRPM) nga Maqedonia e Veriut dhe Instituti për Demokraci dhe Ndërmjetësim (IDM) nga Shqipëria. Projekti financohet nga Ministria e Punëve të Jashtme të Norvegjisë (NMFA), me një grant prej mbi 17 milionë euro.

Një nga rezultatet e këtij projekti është krijimi i OSHC-ve më të forta, më të qëndrueshme dhe më aktive në gjashtë vendet e rajonit të Ballkanit Perëndimor. Në këtë kuadër, partnerët e konsorciumit do të akreditojnë 6 programe trajnimi për OSHC-të në aspektet e menaxhimit financiar, nga një në secilin vend. IDM do të akreditojë programin në Kosovë, në përputhje me ligjet dhe rregulloret kombëtare për trajnimin e të rriturve dhe kuadrin ligjor përkatës. Kurrikula dhe materialet e trajnimit do të zhvillohen në bashkëpunim me ekspertë të jashtëm. Këta ekspertë duhet të kenë përvojë praktike në shoqërinë civile, finance dhe trajnimin e të rriturve. Kurrikula, që përfshin rreth 120 orë, do të hartohet duke konsideruar kuadrin arsimor ligjor në Kosovë. Hartimi i kurrikulës do t'i nënshtrohet procesit për miratim nga autoritetet publike përkatëse.

**2. OBJEKTIVAT DHE REZULTATET**

Qëllimi i angazhimit të OSHC-së është të lehtësojë akreditimin dhe zbatimin me sukses të 2 cikleve të Akademisë Financiare për OSHC-të, për të përmirësuar praktikat financiare dhe aftësitë të OSHC-ve. Kurrikula është afërsisht 120 orë dhe e akredituar nga autoritetet publike. OSHC-ja e angazhuar është përgjegjëse për cilësinë e kurrikulës që do t'i nënshtrohet një procesi për miratim nga autoritetet përkatëse publike dhe për ofrimin e trajnimeve. Gjithashtu do të ofrohet trajnimi për target grupet përkatëse në disa cikle deri në Shtator 2025. Pritet që ky proces të kryhet mbi parimet e profesionalizmit dhe etikës. Pas përzgjedhjes do të nënshkruhet një kontratë shërbimi me IDM. Kontrata e shërbimit do të përmbajë edhe standardet që garantojnë cilësinë e ofrimit të këtij shërbimi.

**3. PRODUKTET**

Produktet që priten nga ekspertët janë:

• Akreditimi i kurrikulës: OShC-ja e angazhuar është përgjegjëse për mundësimin e akreditimit të

kurrikulës në Kosovë, duke iu përmbajtur ligjeve kombëtare për trajnimin e të rriturve ose

kornizave përkatëse ligjore.

• Komunikimi: OShC e angazhuar do të krijojë komunikim të drejtpërdrejtë me autoritetet

relevante publike në Kosovë për të lehtësuar procesin e akreditimit.

• Zhvillimi i kurrikulës në menaxhimin financiar të OSHC-ve: OShC-ja e angazhuara do të

bashkëpunojnë me ekspertë me përvojë në sektorin e shoqërisë civile, financave, menaxhimit të

OSHC-ve dhe trajnimit të të rriturve për të zhvilluar metodologjinë për zhvillimin e kurrikulës,

reflektimin e analizave të nevojave, dokumentet dhe materialet trajnuese;

• Ofrimi i trajnimit: OSHC-ja do të trajnojë gjithsej 40 pjesëmarrës për kurrikulën e akredituar; do

të zgjedhë pjesëmarrësit nga OSHC-të bazuar në aplikimet e marra përmes një thirrjeje publike

duke synuar ekuilibrin gjinor, në mënyrë ideale në raportin 50/50. Trajnimet do të zhvillohen në

dy cikle në vitin 2024 dhe 2025. OShC-ja e angazhuar do të synojë që të paktën 16 kandidatë për

grup të përfundojnë me sukses trajnimin dhe të marrin certifikatën.

• Dokumentacioni: OSHC-ja do të mbajë dokumentacion e saktë në përputhje me ligjet kombëtare

dhe procedurat e donatorëve, duke përfshirë dosjet e pjesëmarrësve, listat e pjesëmarrësve, të

dhënat e rregjistrimit dhe kontrollit të njohurive dhe formularët e kënaqësisë.

**4.** **FOKUSI I THIRRJES**

OShC-ja e angazhuar do të marrë përsipër akreditimin e kurrikulës në Kosovë, bazuar në ligjet kombëtare për trajnimin e të rriturve dhe kornizat përkatëse ligjore. Në këtë kuadër OSHC-ja do të vendosë komunikim të drejtpërdrejtë me autoritetet publike. Bazuar në ekspertizën e shoqërisë civile, financave, menaxhimit të OSHC-ve dhe trajnimin e të rriturve, OSHC-ja do të zhvillojnë një kurrikulë gjithëpërfshirëse që pasqyron analizat e nevojave. Gjatë viteve 2024 dhe 2025, OSHC do të zhvillojë sesione trajnimi, duke përzgjedhur 40 pjesëmarrës përmes një thirrjeje publike dhe duke synuar barazinë gjinore. Qëllimi është që 16 pjesëmarrës për grup të të përfundojnë me sukses trajnimin dhe të marrin certifikatën. OShC e angazhuar do të dokumentojë procedurat, duke përfshirë dosjet e pjesëmarrësve, listat e pjesëmarrësve, të dhënat e ekzaminimit dhe formularët e kënaqësisë.

**5. PËRZGJEDHJA E OSHC**

OSHC-ja do të zgjidhet në bazë të përmbushjes së kritereve të përshkruara në seksionin e profilit të OSHC-së. Aplikimet e marra do të shqyrtohen në bazë të këtyre kritereve dhe mënyrës së vlerësimit të aplikimeve sipas pikëzimit përkatës.

**6. PROFILI I OSHC**

Aplikantët janë OSHC që janë të rregjistruara në Kosovë, me përvojë në shoqërinë civile dhe hartimin, akreditimin dhe zbatimin e programeve të trajnimit për OSHC-të, kanë ekspertizë në financa, shoqërinë civile dhe trajnimin e të rriturve. Aplikantët e suksesshëm duhet:

• Të jenë OSHC aktive të rregjistruara në Kosovë;

• Të ketë përvojë në sektorin e shoqërisë civile dhe menaxhimit financiar.

• Të ketë partneritet bashkëpunuese me ekspertë të financave, menaxhimit të OSHC-ve dhe

trajnimin e të rriturve.

• Të ketë aftësi në identifikimin dhe zbatimin e kornizave ligjore për trajnimin e të rriturve në

Kosovë.

• Të jetë në gjendje të krijojë komunikim të drejtpërdrejtë me autoritetet përkatëse publike për

akreditim.

• Të jetë e angazhuar në përzgjedhjen e pjesëmarrësve nga OSHC-të e Kosovës duke theksuar

balancën gjinore dhe gjithëpërfshirjen.

• Të ketë përvojë në koordinimin efektiv të sesioneve të trajnimit dhe cikleve të edukimit.

• Të ketë përvojë në regjistrime gjithëpërfshirëse të dosjeve të pjesëmarrësve, listave të

pjesëmarrësve, provimeve dhe anketave të kënaqësisë.

**7. MBROJTJA E TË DHËNAVE**

Të dhënat personale që janë dorëzuar për qëllimin e aplikimit në këtë thirrje (emrat, adresat e emailit, etj.) do të ruhen nga IDM me qëllim të përpunimit të aplikimeve dhe për t'i kontraktuar ata në lidhje me detyrat e mundshme që lidhen me thirrjen ose për t'i njoftuar për mundësitë e ardhshme të ngjashme me rolin specifik për të cilin aplikuan fillimisht. Të dhënat personale do të ruhen me kujdesin maksimal dhe në përputhje me kërkesat për mbrojtjen e të dhënave. Aplikantët mund të kërkojnë në çdo kohë të shohin të dhënat personale që ne mbajmë në lidhje me ta dhe të kërkojnë fshirjen e tyre.

**8. LEHTËSIMI DHE MBËSHTETJA**

Kontraktori do të sigurojë që OSHC-ja e angazhuar të ketë akses në informacionin përkatës në lidhje me qëllimin e kësaj thirrje dhe informacionin përkatës që ka projekti. Mbështetja teknike dhe pajisjet (kompjuter, printer, internet) të nevojshme për hartimin e kurrikulave janë përgjegjësi e OSHC-së së angazhuar.

**9. SI TË APLIKONI**

Oferta duhet të dorëzohet me Email. Në subjektin e emailit shkruani **“Smart Balkan - Aplikim Lehtësim i akreditimit dhe zhvillimit të Akademisë Financiare të OShC-ve në Kosovë”**.

Në email duhet të bashkëlidhni të gjithë dokumentacionin e listuar si më poshtë:

1. Ekstraktit i statutit të organizatës.
2. Aneks 1-Metodologjia e shërbimit të kërkuar.
3. Aneks 2-Propozimi financiar i ofertuesit, duhet të jetë në EURO dhe duhet të përfshijë çmimet për shërbimin e listuar.
4. Në çmimet e mësipërme duhet të përfshihen të gjitha kostot e tjera që lidhen me ofrimin e Shërbimeve.
5. Çmimi për njësi në propozimin financiar duhet të specifikojë që të gjitha detyrimet ligjore përkatëse janë të përfshira.
6. Çmimet e propozuara duhet të jenë të vlefshme për gjithë periudhën e kohëzgjatjes se kontratës.
7. Curriculum vitaee organizatës aplikuese;
8. Shprehja e interesit e cila duhet të shpjegojë se si OSHC-ja plotëson kërkesat e pozicionit dhe referojuni përvojave të lidhura me rezultatet.

**Rastet e mos-dorëzimit të një dokumenti, ose të dokumentave të rreme e të pasakta, konsiderohen si kushte për skualifikim.**

**Thirrja është e hapur vetëm për OSHC-të rregjistruara dhe aktive në Kosovë. Degët e OSHC-ve ndërkombëtare nuk lejohet të aplikojnë.**

Aplikimi duhet të dorëzohet brenda datës **17.11.2023**. Për çdo pyetje ose sqarim mund të na shkruani në e-mail: [info@idmalbania.org](mailto:info@idmalbania.org) Aplikimet jashtë afatit nuk do të pranohen.